GiliGold/VAD_KnessetCorpus huggingface dataset:
יואב סגלוביץ': כי לא היה נופל דבר אם היו מקיימים דיון כמו שצריך, כמו שצריך להתבצע בכנסת הזאת בנושאים של פיקוח ואכיפה, כשאתם יודעים שאני התנגדתי להרחבה של הזכויות האלה.
יואב סגלוביץ': אבל כרגע, לאזרחים אין למי לפנות כרגע עד שתעשו את התיקון המדובר.
יואב סגלוביץ': יש פה בתוך הסעיפים שיעבדו, את הדרך שבה אזרח יכול לפנות כאשר הוא חושב שעשו לו משהו, או נגרם לו נזק.
יואב סגלוביץ': את כל הדברים האלה אתם הורדתם, רק בשביל שהיום בדיון הזה, תוכלו לטעון משפטית שזה לא נושא חדש.
יואב סגלוביץ': אבל הנושא הלא חדש הוא – שהחוק הזה נשאר גרוע.
יואב סגלוביץ': הנצחתם חוק גרוע, ושום דבר לא יסביר את העובדה, שאי אפשר לעשות דיון היום, ולעשות את ההצבעה, לצורך העניין על החוק הזה ביום שני.
יואב סגלוביץ': ולעשות חוק, גם אם הוא גרוע, לעשות אותו פחות גרוע ממה שהוא נמצא.
עוזי דיין: אני רוצה לומר בשני משפטים, שאנחנו צריכים לראות איך אנחנו לא מעכבים דברים, ועושים את הדברים הכי מהר בהתאם לצו השעה.
עוזי דיין: האם זה מנוצל לרעה, או האם זה כן או לא דמוקרטי, לגיטימי לחלוק על זה.
עוזי דיין: לגיטימי להתווכח על זה.
עוזי דיין: אבל בעיקרו, זו לא החלטה משפטית.
עוזי דיין: יש לה אספקטים משפטיים, צריך לשמוע.
עוזי דיין: אבל השיטה שזה בכלל מצחיק לדון, מה הייעוץ המשפטי אומרים על זה, היא שיטה לא נכונה.
איתן גינזבורג: רק לצורך הפרוטוקול.
איתן גינזבורג: קיבלנו אישור מיושב-ראש הכנסת גם לחרוג מהנוהג שאפשר לדון אחרי זמן התכנסות המליאה.
בועז טופורובסקי: גם לא נהיה בהצבעות, למה צריך?
איתן גינזבורג: אם לא תמשכו, נוכל גם להגיע למליאה.
קארין אלהרר: מה, גם זה לא?
איתן גינזבורג: אנחנו לא נעלה על ההצבעות.
איתן גינזבורג: אנחנו נדון לא על חקיקה.
איתן גינזבורג: נעבור לחמש דקות התייעצות סיעתית.
איתן גינזבורג: חוזרים בשעה 11:05.
איתן גינזבורג: חברים אני מחדש את הישיבה.
איתן גינזבורג: אני מעלה להצבעה את הבקשה לנושא חדש.
איתן גינזבורג: מי שבעד הצעתו של חבר הכנסת יואב סגלוביץ', לנושא חדש – ירים את ידו.
איתן גינזבורג: 4 בעד, 7 נגד.
איתן גינזבורג: ההצעה לא התקבלה.
איתן גינזבורג: מי בעד ההצעה של חבר הכנסת אוסאמה סעדי, לנושא חדש - ירים את ידו.
איתן גינזבורג: 5 בעד.
קריאות: רביזיה.
איתן גינזבורג: רביזיה.
איתן גינזבורג: אנחנו נתכנס בשעה 11:37 להצבעה על הרביזיה.
איתן גינזבורג: הישיבה.
איתן גינזבורג: נעולה.
איתן גינזבורג: שלום לכולם.
איתן גינזבורג: אני פותח את ישיבת הוועדה לצורך קביעת סדרי דיון מיוחדים, לפי סעיף 98 לתקנון הכנסת, בקריאה השנייה והשלישית בהצעת חוק סמכויות מיוחדות להתמודדות עם נגיף הקורונה החדש.
איתן גינזבורג: בפתח הדברים אומר שאיני שמח על קיום הדיון.
איתן גינזבורג: דיון על סעיף 98 הוא דיון שלא צריך להתרחש, אלא במקרים מיוחדים ויוצאי דופן כפי שקובע התקנון.
איתן גינזבורג: אני יודע שנעשו ניסיונות הידברות בין הקואליציה לאופוזיציה על מנת לראות האם ניתן לקבוע סדרי דיון שיתנו מענה הולם לכל חבר כנסת שרוצה להסתייג, שיאפשרו לכל אחד להשמיע את דבריו ועמדתו ביחס לחוק המוצע.
איתן גינזבורג: אבל ביחס למספר ההסתייגויות שהוגשו, אם נעבוד על פי התקנון, ולא נקבע סדרי דיון מיוחדים, אנחנו עומדים על למעלה מ-28 ימי דיון רצופים – דבר שאינו מתקבל על הדעת.
איתן גינזבורג: על כן - - -
עודד פורר: עד אז אולי לא תהיה קורונה.
איתן גינזבורג: עד אז אולי לא תהיה קורונה, לא תהיה כנסת, לא יהיה משהו.
מאיר כהן: אני מוכן להיות פה 28 ימים אם זה יעביר את הקורונה.
טלי פלוסקוב: אם אנחנו צריכים לשלם את המחיר הזה אז אנחנו מוכנים.
איתן גינזבורג: אני מציע, אנחנו נאלצים לקיים את הדיון הזה על סדרי דיון מיוחדים.
איתן גינזבורג: לקחתי את סדרי הדיון הקודמים שנאלצנו לקבוע בחוקים קודמים, גם בתיקון של שני חוקי יסוד, חוק פחות חשוב וחוק טיפה יותר משמעותי.
איתן גינזבורג: ההצעה שאני מבקש להציע, אתן את המסגרת הכללית וניתן לדון בה, היא כזאת: לאור העובדה שהוגשו למעלה מ-600 הסתייגויות על ידי סיעות שלמות - - -
ארבל אסטרחן: 480 הסתייגויות.
איתן גינזבורג: איך?
ארבל אסטרחן: יש - - -
איתן גינזבורג: 480 הסתייגויות?
ארבל אסטרחן: 600 שעות, 480 הסתייגויות.
איתן גינזבורג: נכון, סליחה, 480 הסתייגויות ו-600 שעות.
איתן גינזבורג: אני מציע לקבוע מסגרת זמן של שלוש שעות להנמקת כלל ההסתייגויות, הצבעה על לא יותר מ-100 הסתייגויות של חברי האופוזיציה, לקיים שתי הסתייגויות לחברי קואליציה, לקבוע שתתקיימנה לא יותר משלוש הצבעות שמיות לקואליציה ושלוש הצבעות שמיות לאופוזיציה.
איתן גינזבורג: מי שרוצה להביע את עמדתו, זה הזמן.
איתן גינזבורג: מאיר כהן, בבקשה.
מאיר כהן: בשביל ההגינות רוצה להגיד, היות שהדברים נעשו מולי, חשוב להגיד את זה, אני אחלוק עליך ואתווכח איתך, אבל אני מאשר שנעשו ניסיונות מולי להגיע להסכמות.
מאיר כהן: לצערי זה לא צלח.
איתן גינזבורג: כן, גם לצערי.
איתן גינזבורג: חבר הכנסת מלכיאלי, בבקשה.
מיכאל מלכיאלי: תודה רבה, אדוני היושב ראש.
מיכאל מלכיאלי: אין ספק שהדיון על סעיף 98 הוא דיון לא טוב.
מיכאל מלכיאלי: בסוף יש פה כמה - - - שסותמים פיות של אחרים, אני ער לנושא הזה.
מיכאל מלכיאלי: אבל, אני רוצה לומר לכל חברי הבית: כאחד שהשתתף בהרבה פיליבסטרים, מהצד של הקואליציה, שעול על גבי שעות, בואו נהיה תמימי דעים כולנו:
מיכאל מלכיאלי: אנחנו מדברים כאן על 18–20 שעות דיון, השרים מהקואליציה לא יהיו, ראשי הסיעות באופוזיציה גם לא יהיו, הם יודעים להתקזז.
מיכאל מלכיאלי: מי נשאר בסוף?
מיכאל מלכיאלי: הח"כים הפשוטים כמוני שלא יודעים להתקזז.
בועז טופורובסקי: אתה לא פשוט.
מיכאל מלכיאלי: בואו נעשה עסקה: הקואליציה לא תעשה שום 98, אבל כל האופוזיציה תישאר פה בלי קיזוזים, כך - - -
עודד פורר: אצלנו אין קיזוזים.
יצחק פינדרוס: אני רוצה לראות את יאיר ואיווט פה - - -
קריאות: << קריאה >>
בועז טופורובסקי: אנחנו חותמים עכשיו.
מיכאל מלכיאלי: בסוף, רבותיי - - -
איתן גינזבורג: תנו לחבר הכנסת מלכיאלי לדבר.
בועז טופורובסקי: אם - - -
עודד פורר: הוא פה, והוא יצביע גם.
עודד פורר: אתה יכול להיות רגוע.
מיכאל מלכיאלי: רבותיי, יש כאן עובדי כנסת.
מיכאל מלכיאלי: יש העובדות שמגישות את השתייה, יש את המשמר, והכול בשביל פיליבסטר מיותר שבסוף 90% מהזמן של הנאומים גם לא קשור לחוק.
מיכאל מלכיאלי: מתעסקים עם ראש הממשלה ועם דברים אחרים.
מיכאל מלכיאלי: רבותיי - - -
עודד פורר: כל החוק הזה קשור לראש הממשלה.
בועז טופורובסקי: זה לא - - -
יצחק פינדרוס: כן, בטח - - -
יצחק פינדרוס: קשור לראש הממשלה, קורונה קשור ל - - -
איתן גינזבורג: חבר הכנסת פינדרוס, חבר הכנסת פינדרוס, לא להפריע.
מיכאל מלכיאלי: יש להתחשב באותם עובדי כנסת, לעשות דיון מצומצם, קטן, איכותי, ונוכל גם למצות את זה כמה שיותר מהר, תודה.
איתן גינזבורג: חבר הכנסת מאיר כהן, בבקשה.
מאיר כהן: אני רוצה להגיד שאנחנו ברוב הפעמים מגיעים להסכמות.
מאיר כהן: מה שלנגד עיניך – לנגד עינינו.
מאיר כהן: האמן לי, גם כשקיבלנו אפשרות, ויעיד על זה היושב-ראש, לדבר לילה שלם, אנחנו הפסקנו את הדיון ב-24:00 וחידשנו אותו ב-06:00 בכדי שלא נחזיק כאן את חברי הכנסת, אין לי ויכוח איתך.
איתן גינזבורג: חבר הכנסת טופורובסקי, בבקשה.
בועז טופורובסקי: אני מרגיש דה-ז'ה-וו אבל כזה שנהיה כל פעם יותר ויותר סיוטי.
בועז טופורובסקי: הרי היינו כאן כל-כך הרבה, אני חושב שאפילו ישבתי באותו מקום.
בועז טופורובסקי: כל-כך הרבה פעמים שהפעלנו את סעיף 98 , וכל-כך הרבה פעמים נאמר שזה חריג, ושזה לא ייעשה יותר.
בועז טופורובסקי: אני לא חושב שהייתה ועדת כנסת שהפעילה את הסעיף המדובר אי-פעם בהיסטוריה של הבניין הזה.
בועז טופורובסקי: אנחנו רק בתחילת, אני לא יודע, אולי תחילת הסוף של הקדנציה עם מה שקורה היום, אבל כרגע אנחנו רק בתחילת הכהונה והקדנציה.
בועז טופורובסקי: עכשיו, על מה אנחנו מפעילים את סעיף98?
בועז טופורובסקי: על חוק שמעבירים אותו בצורה כל-כך מהירה, שהוא מאפשר לממשלת ישראל, וזה חשוב שכולם יבינו את זה, הוא מאפשר לממשלת ישראל להצר את זכויות האזרחים, לגרום לשוטרים להפעיל כוח ואלימות נגד אזרחים בלי לקבל את האישור של הבית הזה.
קריאה: - - - עכשיו, אני לא מבינה, בועז.
מיכאל מלכיאלי: אתה צודק, אבל איך תמנע את זה?
בועז טופורובסקי: - - - תקרא את החוק - - -
אופיר כץ: בועז, השוטרים לא אלימים, ולא מחפשים להרביץ לאזרחים.
בועז טופורובסקי: שיהיה דיון כמו שצריך.
אופיר כץ: השוטרים עושים עבודה מסורה ונאמנה.
בועז טופורובסקי: - - - בהיסטוריה - - -
אופיר כץ: הם עומדים כאן - - -
איתן גינזבורג: חבר הכנסת טופורובסקי, חבר הכנסת טופורובסקי - - -
בועז טופורובסקי: אני לא הפרעתי לאף אחד.
איתן גינזבורג: כן, אני רק רוצה לתקן אותך.
איתן גינזבורג: הצעת החוק המדוברת נדונה לאורך כמה שבועות בצורה מעמיקה.
איתן גינזבורג: אתה יכול לשאול את חבריך שנכחו בהרבה מאוד דיונים.
איתן גינזבורג: דנו בחוק זה במשך שבועות ארוכים, אני לא חושב שאפשר לקרוא להצעה הזו "הצעה שהתקיימה בדיון מהיר".
איתן גינזבורג: ראיתי חוקים אחרים, לצערי, שהועברו בדיון מהיר, לא החוק הזה.
בועז טופורובסקי: מדובר בדיון היסטרי, יחסית לסמכויות - - -
יצחק פינדרוס: בהסכמה עם האופוזיציה דחו את זה לשלושה שבועות.
איתן גינזבורג: חבר הכנסת פינדרוס, אתה מוותר על רשות הדיבור?
בועז טופורובסקי: אני מדבר על הפעלת סעיף 98 שזה אומר סדרי דיון מיוחדים, ואני לא נכנס למהות הסדרים, עצם ההפעלה של סעיף זה.
בועז טופורובסקי: בסופו של דבר הסדרים הללו יובילו לכך שבעוד כמה שעות הכנסת תחוקק חוק בזק יחסית לסמכויות שהחוק מעניק לממשלה, שיאפשר כבר הלילה לממשלה, למרות שכתוב בחוק משהו על הפגנות, להפסיק הפגנות ולהורות לשוטרי ישראל לפעול באלימות נגד אזרחים.
בועז טופורובסקי: עכשיו תגידו: "לא יעשו את זה", בסדר, אבל אני עדיין חי את ההיסטוריה שאומרת שתמיד כשהפעילו את זה נגד סביב חירום, אמרו שלא יעשו את זה, הצביעו שזה יהיה על משהו ספציפי, ואז שלטון שהיו לו כוונות לא טובות השתמש בזה לדברים אחרים וככה נהרסה הדמוקרטיה במדינת ישראל, זה מה שאני אומר כאן והלוואי שאני טועה, הלוואי וניפגש עוד כמה זמן כשהחוק הזה יפוג תוקפו - - -
מיכאל מלכיאלי: אבל עשרות שעות דיון לא יפתרו את הבעיה.
בועז טופורובסקי: התוקף של החוק הזה הוא עד סוף יוני 2021.
בועז טופורובסקי: תחשבו מה היה שנה אחורה מכאן, העולם השתנה, המדינה השתנתה, הקואליציה השתנתה.
בועז טופורובסקי: כל זה היה שנה אחורה.
בועז טופורובסקי: החוק הזה יהיה תקף כמעט שנה קדימה.
איתן גינזבורג: איך זה קשור לסדרי הדיון, איך זה קשור לכמות ההסתייגויות.
בועז טופורובסקי: - - - לעשות דיון כמו שצריך - - -
איתן גינזבורג: אין לזה שום קשר למה שאמרת עכשיו, לכמות ההסתייגויות - - -
בועז טופורובסקי: לא ניתן לעשות דיון כמו שצריך - - -
בועז טופורובסקי: כל הפטור מהנחה, הפטור מהזה, הפטור משם, ועכשיו סעיף 98.
יצחק פינדרוס: אני חושב שאנחנו חוטאים לעצמנו.
יצחק פינדרוס: יש דיונים פוליטיים שאפשר לנהל עליהם ויכוח.
יצחק פינדרוס: הדיון כרגע הוא 2,134 חולים חדשים מאובחנים ב-24 השעות האחרונות.
יצחק פינדרוס: אני הייתי מצפה שבדיון כזה האופוזיציה תהיה חלק מהתומכים הראשיים בחוק.
בועז טופורובסקי: מישהו - - -
יצחק פינדרוס: בגלל הדבר הזה, הקואליציה - - -
בועז טופורובסקי: היה כל החוק - - -
יצחק פינדרוס: הקואליציה עשתה מעשה ואיפשרה לדון בחוק הזה במשך שלושה שבועות בוועדת החוקה.
יצחק פינדרוס: דנו חוק הזה ונכנסו הערות של האופוזיציה לתוך הדיון.
יצחק פינדרוס: קיימו דיון רציני ומעמיק.
יצחק פינדרוס: עם כל הכבוד לקדושת הזכות להפגין, יש הרבה קדושות במדינת ישראל, יש כרגע קדושת החיים, שאלה שמתיימרים להיות שמאל אמורים להיות קצת, קצת, לפחות לא להיות צבועים, ולהאמין בזה.
יצחק פינדרוס: אנחנו מדברים כרגע על קדושת החיים.
יצחק פינדרוס: אנשים מתים מהידבקות - - -
בועז טופורובסקי: מה זה קשור לחוק?
יצחק פינדרוס: על זה החוק הרי בא - - -
בועז טופורובסקי: לא, זה לא החוק.
יצחק פינדרוס: אתה בא עכשיו - - -
בועז טופורובסקי: כשהמנהיגות אמרה שעושים סגר, אנשים לא - - - שום חוק.
יצחק פינדרוס: האם אנחנו מדברים כרגע על החוק הצרפתי, האם אנחנו מדברים כרגע על סוגית התיקים של ראש הממשלה?
איתן גינזבורג: תודה, חבר הכנסת פינדרוס.
יצחק פינדרוס: אנחנו מדברים על הצלת חיים.
בועז טופורובסקי: אנחנו מדברים על מנהיגות- - - ולסמוך עליה.
יצחק פינדרוס: לכן, אני אומר לך - - - הייתי אומר שעה, כי כל שעה שהחוק הזה לא עובר - -
איתן גינזבורג: לא צריך להגזים.
יצחק פינדרוס: - - אתם הורגים אנשים.
איתן גינזבורג: לא צריך להגזים, לא באמירה שלך הזאת ולא בשעה.
איתן גינזבורג: תודה, שמענו.
יצחק פינדרוס: אנשים מתים מזה.
איתן גינזבורג: חבר הכנסת פורר, בבקשה.
עודד פורר: אני חייב להגיב לדבריו של חבר הכנסת פינדרוס: כל שעה אנשים מתים, בין מאי ליולי 2020 היו 70 ניסיונות התאבדות בגלל המצב הכלכלי.
עודד פורר: בין מאי ליולי 2019 היו רק שלושה.
עודד פורר: הנתונים מראים שמי שאחראי למצב הזה זה לא זה שאין חוק קורונה כזה או אחר, אלא התנהלות הממשלה והקואליציה שאנחנו רואים שאנחנו נמצאים כפסע מלהידרדר לתהום והיום אתם, בהתנהלות שלכם בחקיקה הזו, בצורת ההתנהלות של הקואליציה, גם בהתנהלות הממשלה, גם כלכלית וגם בריאותית, היום אנחנו פשוט עושים עוד צעד אחד קדימה.
איתן גינזבורג: חבר הכנסת סעדי, בבקשה.
אוסאמה סעדי: תודה, אדוני היושב-ראש, אני מוחה בתוקף נגד דברי חברי יצחק פינדרוס.
אוסאמה סעדי: אני חושב שאף אחד מכל הנוכחים כאן לא רוצה שייפגע אפילו אזרח אחד במדינת ישראל.
אוסאמה סעדי: אנחנו כאופוזיציה לא עשינו שום פיליבסטר בכל הדיונים שהיו סביב החוק הזה.
אוסאמה סעדי: טענו טענות לגופו של עניין, הצענו הצעות.
אוסאמה סעדי: חלק מההצעות הללו נתקבלו.
אוסאמה סעדי: תשאל את יושב-ראש הוועדה שבעצמו אומר שלא היה אפילו סעיף אחד שלא עבר שינוי.
אוסאמה סעדי: אז אל תבוא אלינו בטענות.
יצחק פינדרוס: אז למה אתה צריך עכשיו פיליבסטר של 26 ימים?
יצחק פינדרוס: אתה מבקש שזה יעבור - - -
עודד פורר: - - - לא יעבור פשוט.
אוסאמה סעדי: הגשנו הסתייגויות, הגשנו הסתייגויות, גם אתה שמתנגד - - -
עודד פורר: היו כלים לנהל את המאבק ללא החוק הזה.
עודד פורר: עם חוק או בלי חוק אתם לא יכולים לנהל פה שום דבר.
אוסאמה סעדי: גם אתה אם היית מתנגד לחוק היית מגיש, אפילו שאתה מגיש עשרות הסתייגויות, ברגע שאתה מצטרף להסתייגויות אחרות זה כבר כמה ימים.
אוסאמה סעדי: אף אחד לא מבקש 28 ימים, 28 שעות, אבל ברגע שאנחנו באים למליאה ומדובר בחוק כל כך מורכב, עם הרבה סעיפים, עם הרבה סמכויות שאפילו לדעת הייעוץ המשפטי של הממשלה ושל הוועדה ושל חברי הקואליציה, אתה צריך לזכור שחלק מהקואליציה הצביעו נגד החוק הזה.
אוסאמה סעדי: הגישו הסתייגויות כמונו ואף היו תקיפים יותר מאשר חברי האופוזיציה.
אוסאמה סעדי: אז עכשיו אנחנו מגיעים למליאה, זכותנו, ההבדל הוא שמי שהיה בוועדה, היו מספר חברים, אפילו חלק מאלה שבאו להצביע, נכון איתן?
אוסאמה סעדי: אני אומר: יש יותר מדי משתמשים בסעיף 98.
איתן גינזבורג: נכון, מסכים.
אוסאמה סעדי: זה לא בגללנו.
אוסאמה סעדי: אתם מביעים יותר מדי חוקים מורכבים, קשים ופוגעניים.
אוסאמה סעדי: זה התפקיד שלנו.
אוסאמה סעדי: אתם עושים את התפקיד שלכם ואנחנו עושים את התפקיד שלנו.
איתן גינזבורג: אין תלונות.
אוסאמה סעדי: קבעתם שלוש שעות?
אוסאמה סעדי: שלוש שעות.
איתן גינזבורג: יעיד חבר הכנסת מאיר כהן שהתקשרתי לוודא שבאמת אין הסכמות כי לא רציתי להפעיל סעיף זה.
מאיר כהן: אמרתי זאת.
אופיר כץ: חבל שלא הגענו להסכמות כי הוכחנו בעבר שאפשר לעשות זאת.
אופיר כץ: לגבי מה שאמר חבר הכנסת בועז טופורובסקי: אני לא מכיר שום סעיף שאומר לשוטרים לפעול באלימות.
אופיר כץ: לא קיים סעיף כזה.
אופיר כץ: אני חושב שזו אמירה שאינה במקומה.
אופיר כץ: השוטרים שלנו עושים עבודת קודש.
בועז טופורובסקי: מסכים.
אופיר כץ: הם שומרים על הסדר ועל הביטחון האישי שלנו.
מאיר כהן: חד-משמעית .
עודד פורר: בעניין הזה יש הסכמה מלאה.
בועז טופורובסקי: אף אחד לא בא לפגוע במשטרה חלילה.
עודד פורר: הם גם מסכנים את עצמם כשהם עומדים מול מפגינים ללא מסכות.
אופיר כץ: השוטרים מקבלים בעיטות, אבוקות, גז פלפל, יריקות.
אופיר כץ: העבודה שלהם לא פשוטה וצריך להוקיר את מה שהם עושים.
איתן גינזבורג: חברים.
איתן גינזבורג: אני רוצה להעלות את הסעיף להצבעה.
איתן גינזבורג: היועצת המשפטית תקרא ותסביר, בבקשה.
ארבל אסטרחן: אני אקריא אותה למרות שהיא לא הצעה שלנו:
איתן גינזבורג: נעלה להצבעה את ההצעה.
איתן גינזבורג: מי בעד ההצעה, ירים את ידו.
איתן גינזבורג: נמנעים – אין ההצעה נתקבלה.
איתן גינזבורג: ההצעה לקיום סדרי דיון מיוחדים על פי סעיף 98, נתקבלה.
איתן גינזבורג: חברי הכנסת, אני מתכבד לפתוח את ישיבתה של ועדת הכנסת.
איתן גינזבורג: על סדר היום פניית יושב-ראש ועדת החוקה, חוק ומשפט בדבר טענת נושא חדש בעת הדיון בהצעת חוק סמכויות מיוחדות להתמודדות עם נגיף הקורונה החדש.
איתן גינזבורג: אני מבקש מהעוזרים לשבת.
איתן גינזבורג: אדוני יושב-ראש ועדת החוקה, חוק ומשפט, פנית אלינו להעלות את הדיון הזה, אתה רוצה להגיד משהו?
יעקב אשר: לתת להציג.
איתן גינזבורג: חבר הכנסת יואב סגלוביץ', אתה רוצה לנמק את ההצעה?
יואב סגלוביץ': את דעתי על החוק הבלתי מידתי בכללותו – שבסוף הוא מכניס את כולנו לממלכת אי-הוודאות לגבי מה שתעשה הממשלה ולגבי היכולת של הכנסת לשנות אותו וכמה זה רע לתושבי המדינה – אני הסברתי.
יואב סגלוביץ': ביקשתי נושא חדש מאחר שהחוק הזה בתחילתו כבר בקריאה הראשונה היה מיועד למשהו כמו שמונה או תשעה חודשים, ועכשיו זה הוארך עד יוני.
יואב סגלוביץ': זה לא היה כך בקריאה הראשונה.
יואב סגלוביץ': אני חושב שחוק בעייתי, בלתי מידתי, שנותן סמכויות כל כך כבדות לממשלה, צריך להיות תחום לזמן קצר יותר, כמו שהיה בהתחלה, ללא ההארכה הזאת שנחתה תוך כדי חקיקת החוק הזה.
יוראי להב-הרצנו: אני רוצה להצטרף לדברים המקדימים של חברי יואב סגלוביץ', ולומר שדווקא בתור חבר כנסת חדש שהוא גם צעיר חברי הכנסת, אני חש שהחוק הזה משקיף על הכנסת בתור מטרד, בתור איום, שמבקש לאיין את הסמכות שלה ואת החובה שלנו כחברי כנסת לבצע את העבודה שלנו.
יוראי להב-הרצנו: ככזה הוא פסול ויש בו בעיה או פגם חוקתי יסודי.
יוראי להב-הרצנו: אני אתמול או שלשום העליתי בוועדה תהייה לגבי סעיף 10(ב), שמדבר על "סגירת מוסד, כולו או חלקו, אם שהה בו אדם הנושא את" הנגיף.
יוראי להב-הרצנו: הרגשתי שהדיון בנושא הזה הוא לא מלא, כי כשמדובר בתיכון או בבית ספר יסודי, מדובר במבנה אחד שהוא תחום בתא שטח יחסית קטן, אבל כשמדובר לצורך העניין באוניברסיטת בן-גוריון, באוניברסיטה העברית או באוניברסיטה אחרת, מדובר במוסד אקדמי שחולש על שטחים מאוד מאוד גדולים, ואם לצורך העניין נמצא אדם חולה חס וחלילה בפקולטה להנדסה, אין צורך לסגור גם את גילמן או את הפקולטה למשפטים.
יוראי להב-הרצנו: בהקשר הזה אני חושב שצריך לבצע איזשהו דיון מחודש ואיזוהי הדרגה או הבחנה בין סוגי המוסדות, או לתת איזשהו מפתח מטרי שייתן שיקול דעת ויבחין ביניהם.
יוראי להב-הרצנו: הנושא הראשון הוא בנוגע להבחנה בין סוגי המוסדות השונים, שאני חש שצריך לתת איזושהי הבחנה פה וגם איזשהו מפתח מטרי.
יוראי להב-הרצנו: הנושא השני הוא סגירת המוסד ל-72 שעות.
יוראי להב-הרצנו: בעיניי זה טווח זמנים גדול מדי.
יוראי להב-הרצנו: אני חושב שצריך לצמצם את זה ל-48 או אפילו ל-24 שעות.
יוראי להב-הרצנו: יש בכוח משרד החינוך, המועצה להשכלה גבוהה, לעמוד בזה.
איתן גינזבורג: אני אתן ליועצת המשפטית להשיב, אבל נדמה לי שגם הדברים שאמר חבר הכנסת הרצנו ביחס להגבלת חלק מהשטח כתובים בסיפא, כך שזה לא נושא חדש, וגם ה-72 שעות.
יעקב אשר: דווקא בעקבות חלק מההערות שלו, דייקנו את הסעיף ודיברנו לפי גודלו ולפי אפיונים.
איתן גינזבורג: בכל מקרה נראה לי שיותר הצגת הסתייגות מאשר נושא חדש.
יוראי להב-הרצנו: לא לא, זה נושא חדש.
יוראי להב-הרצנו: אני הייתי בדיון.
יוראי להב-הרצנו: אדוני היושב-ראש, התשובה שאני קיבלתי היתה שהאמירה הזאת של סגירת מוסדות החינוך תיכתב כחלק מהתקנות, ולא בחקיקה הראשית.
יוראי להב-הרצנו: אני חושב שאם אנחנו סוגרים מוסדות אקדמיים - -
איתן גינזבורג: אבל זאת הסתייגות, זה לא נושא חדש.
יוראי להב-הרצנו: זה נושא חדש, כי לא דנו בו.
איתן גינזבורג: בוא נשמע את עמדת היועצת המשפטית.
תמי סלע: העובדה שיש עוד הערות או שחושבים שאפשר היה לדון יותר לעומק או למצות – לא הופכת את הנושא לנושא חדש כמובן.
תמי סלע: העובדה שיש עוד מה לדון או כשיש הערות שחלקן לא התקבלו – לא הופכת את הנושא עצמו לנושא חדש.
תמי סלע: הנושא של הגבלת פעילות מוסדות חינוך נכלל בהצעת החוק לקריאה ראשונה.
תמי סלע: היו בו שינויים מסוימים, אבל הוא לא מהווה נושא חדש, וגם שינוי המועד שעד אליו תחול הוראת השעה לא מהווה נושא חדש.
תמי סלע: גם הנושא של הגבלת פעילות מוסדות החינוך זה סעיף שנכלל בהצעת החוק כבר בקריאה הראשונה.
תמי סלע: שינויים או דברים שלא נידונו מספיק לעומק בהקשר הזה לא הופכים את זה לנושא חדש.
תמי סלע: גם שינוי התוקף של הצעת החוק לא נחשב כנושא חדש.
תמי סלע: לגופו של עניין, הפרטים ייקבעו בתקנות בסופו של דבר.
תמי סלע: כן יש התייחסות בסעיף המסמיך לקבוע את התקנות לכך שאפשר להגביל כולו או חלקו, ולקביעת מינימום מסוים להגבלות שייקבעו, שדווקא חלק מהדברים באמת שיפרו ונוספו בוועדה, בין היתר זמן מינימלי להגבלה כדי לקבוע חקירה אפידמיולוגית או בשל שהייתו של אדם במוסד, השעות שנקבעו הן שעות מרביות.
תמי סלע: בתקנות אפשר לקבוע תקופה קצרה יותר.
יוראי להב-הרצנו: הסיבה שביקשתי דיון חדש - -
איתן גינזבורג: לא, זה לא דיון חדש, זה נושא חדש.
יוראי להב-הרצנו: - - הסיבה שביקשתי לקיים נושא חדש זה שאני חש שאין הבחנה בין מוסדות חינוך תחת מערכת חינוך ומוסדות חינוך תחת המועצה להשכלה גבוהה, שמוסדות אקדמיים של המל"ג נמצאים תחתיו.
יוראי להב-הרצנו: בעיניי נדרשת הבחנה בין שני הדברים האלה.
יוראי להב-הרצנו: מאחר שלא קוים על זה דיון והסעיף הזה עבר שינויים בין הנוסח הראשון לבין הנוסחים האלה, אני מבקש לקיים על זה דיון.
איתן גינזבורג: אולי צריך להבהיר שנושא חדש הוא לא בקשה לדיון חדש על הנושא הזה.
איתן גינזבורג: נושא חדש הוא משהו אחר לגמרי, זה משהו שצץ blue out of the בחוק הזה, שלא קשור לחוק הזה, והוא לא חלק אינהרנטי מהחוק הזה ופתאום צץ והוסף לתוך החוק.
איתן גינזבורג: הרצון לקיים דיון נוסף בסעיף מסוים צריך להיות נידון בהסתייגויות או במקומות כאלה, ולא תחת נושא חדש.
יואב סגלוביץ': בכל זאת ההבחנה מדוע הנושא של שינוי תאריך כל כך דרמטי וכה משמעותי הוא לא נושא חדש בין הראשונה – אולי אני פספסתי משהו, אבל זה לא נושא שהיה עליו דיון, לפחות לא כשאני הייתי, ואני הייתי ברוב הדיונים.
תמי סלע: התקיים דיון על התוקף, אולי לא ארוך, אבל כל הנושא של שינוי התוקף – גם מועד התחילה, גם תקופת הוראת שעה – זה במסגרת שיקול הדעת שיש לוועדה בשנייה-שלישית, שמשנה את הדברים האלה.
יואב סגלוביץ': בוודאי, אבל אני חושב שדווקא בנושא כזה – זה לא עוד משהו, גם כשעשינו פה שינויים, ועשינו שינויים בכל מיני הוראות שעה, אחד הדברים המרכזיים היה נושא הזמן.
יואב סגלוביץ': הזמן פה הוארך.
יואב סגלוביץ': יכול להיות שזכרוני מטעה אותי, אבל אני לא זוכר דיון עמוק בהקשר הזה.
יואב סגלוביץ': באמת כמעט לא שמתי לב, זה משהו שחלף ביעף ויש לו משמעות.
יואב סגלוביץ': לכן אני שואל אם זה לא נושא חדש.
תמי סלע: יש לזה הרבה משמעות, אני רק אומרת שהעובדה שנושא הוא חשוב ורב משמעות, לא הופכת אותו לנושא חדש.
יואב סגלוביץ': אבל יש לו משמעות משפטית כבדה, הוא חדש.
יואב סגלוביץ': יש הבדל גדול בין חצי שנה, תשעה חודשים, שנה או שנתיים, בחוק כזה, שיש לו משמעויות, שהוא לוקח סמכות של הכנסת ומעביר אותה לממשלה.
יואב סגלוביץ': יש בזה משמעות חוקתית מאוד גדולה.
יואב סגלוביץ': ראיתי כמה נזהרנו בחצי שנה, 45 יום, 30 יום, בחוקים אחרים שטיפלנו בהם.
יואב סגלוביץ': דיון שלם היה על ה-30 יום או 45, 45 או 60.
יואב סגלוביץ': פתאום זמן הוא לא נושא חדש?
יואב סגלוביץ': אני אומר לך שמשפטית, לטעמי, בניגוד לדעתך, הוא כן נושא חדש, כי זה לא משהו טכני, זה משהו מאוד מהותי.
תמי סלע: יכול להיות שאם היו עושים פה שינוי של 10 שנים במקום תקופה של 10 חודשים, שנה, היה אפשר להגיד שלמרות שזה זמן, יש פה שינוי דרמטי.
תמי סלע: פה אנחנו מדברים על תוספת של שלושה חודשים.
איתן גינזבורג: הוסיפו שלושה חודשים.
יואב סגלוביץ': עוד שלושה חודשים זה עוד שלושה חודשים לחוק מאוד משמעותי, שמגביל זכויות אזרחיות הכי בסיסיות ואין לו צידוק.
איתן גינזבורג: אני מזכיר לך שיש לוועדה כל תקופה מסוימת יכולת להחליט שהתקופה לא מוארכת יותר.
איתן גינזבורג: כן, בהחלט כן.
איתן גינזבורג: << דובר >> << דובר_המשך >> יוסג כל 60 יום הוועדה צריכה להחליט, האם מחדשים את התקופה או לא.
יואב סגלוביץ': אני לא מדבר על החוק, אלא על משהו מאוד משמעותי - - -
יעקב אשר: אני אתן לך להשלים, אני לא עוצר אותך, אני רק מחדד את מה שאיתן אמר, שיש אפשרות של הוועדה שלא להכריז על המשך תקופת החירום, ואז החוק פוקע.
יואב סגלוביץ': חבר'ה, אותו היגיון שאתם אומרים לי הוא היגיון לחוקק חוק לחצי שנה ולא לשנה.
יעקב אשר: אבל זה קשה לחוקק אותו.
יואב סגלוביץ': הזמן בחוק מן הסוג הזה, יש לו משמעות מעבר לחוק אחר.
יואב סגלוביץ': כמו שישבנו בדיונים אחרים, והיו דיונים ארוכים ושלמים, אם זה יהיה 45 יום או 60, אם נאריך לחצי שנה או לתשעה חודשים, כאשר מדובר בחוק מסגרת עם אפשרות פוגענית – החוק מאפשר יכולת לפגוע בזכויות לטובת מטרות נעלות, אבל הוא מאפשר – עם פיקוח פרלמנטרי נמוך יותר, יש משמעות לזמן.
יואב סגלוביץ': לכן אני אומר שזה נושא חדש.
יואב סגלוביץ': אני אומר לכם שמכל הדיונים שקיימנו, החל ממוסדות חינוך ועד כל מיני דברים, אם היה משהו בדיון הזה בוועדה, זה עבר ככה במעוף הציפור, ולכן זה נושא חדש לטעמי.
יעקב אשר: קודם כל, בדרך כלל נושא של תאריכים הוא לא נושא חדש, בוודאי לא שלושה חודשים.
יואב סגלוביץ': אני מחדד אותך, אני הייתי אתך בדיונים, שהתעקשנו עם הממשלה על 45 יום או 60 יום, התעקשות מאוד גדולה, על חוק פחות פוגעני מזה, והתעקשת – פה זה לא חשוב.
איתן גינזבורג: הוא לא אמר שזה לא חשוב, זה לא נושא חדש.
יואב סגלוביץ': זה נושא חדש, כי לא היה עליו דיון עמוק.
יעקב אשר: אבל אני לא סיימתי.
יעקב אשר: אתה לא חידדת, אתה חתכת.
יעקב אשר: אני חידדתי.
יעקב אשר: אני רוצה שנבין גם אנחנו את הסיטואציה שאנחנו נמצאים בה, כי היום אנחנו נמצאים בתוך חוק מסגרת, שמדבר על דבר שקיים היום, מה לעשות, מגפת קורונה שקיימת.
יעקב אשר: לפי כל הרופאים המקלים ביותר והמחמירים ביותר, כנראה היא הולכת ללוות אותנו תקופה ארוכה מאוד.
יעקב אשר: לכן שיקול דעת כזה של שלושה חודשים, אחת הסיבות שזה לא הגיע לשלב יותר מוקדם לוועדה זה שהיה ויכוח בממשלה, האם זה יהיה שנה פלוס.
יעקב אשר: בסוף התפשרו על התוספת של שלושה חודשים בלבד.
יואב סגלוביץ': זה לא היה בקריאה ראשונה.
יואב סגלוביץ': זה נושא חדש, כי זה לא היה בקריאה ראשונה.
יעקב אשר: מה לא היה בקריאה ראשונה?
יעקב אשר: התאריך?
יעקב אשר: התאריך היה – לא זה, בוודאי שלא זה, קריאה ראשונה.
יעקב אשר: בקריאה ראשונה אתה יודע כמה נדבקים היו פה?
יעקב אשר: 20 ליום.
יעקב אשר: אין לנו אחריות על זה גם כן?
יואב סגלוביץ': יעקב, היתה לנו אותה אחריות שאתה התעקשת להפוך מ-60 יום ל-45 יום.
יואב סגלוביץ': פה שלושה חודשים אתה מעביר.
יעקב אשר: אין הנדון דומה לראיה.
איתן גינזבורג: ברשותכם, נעבור להצבעה, מי בעד אישור נושא חדש, כפי שפורט כאן?
יעקב אשר: על שניהם או על אחד?
איתן גינזבורג: על שניהם.
יעקב אשר: על שניהם אפשר להצביע ביחד?
איתן גינזבורג: אתם רוצים שתי הצבעות נפרדות?
יוראי להב-הרצנו: כן, בבקשה.
איתן גינזבורג: מי בעד נושא חדש לסעיף 50?
איתן גינזבורג: הצבעה בעד – 3 נגד – 11 לא אושר.
איתן גינזבורג: מי בעד נושא חדש לסעיף 10 לחוק?
איתן גינזבורג: הצבעה בעד - 3 נגד – 11 לא אושר.
איתן גינזבורג: אני מודיע שהנושאים האלה לא הוכרו כנושא חדש.
איתן גינזבורג: היום יום שני, ו' באב התש"ף, 27 ביולי 2020.
איתן גינזבורג: בפנינו עומדים שני נושאים על סדר היום שהם בעצם נושא אחד: העברת המענקים לאזרחי ישראל באופן חד פעמי כחלק ממענק הסיוע ותכנית הסיוע הכלכלית של הממשלה בתקופת הקורונה.
איתן גינזבורג: האופן שבו ניתן להעביר את המענקים הוא בשני אופנים: בתיקון חוק יסוד: משק המדינה, ובחוק תכנית לסיוע כלכלי (נגיף הקורונה החדש - מענק חד-פעמי).
אלעזר שטרן: שניהם אותו דבר?
איתן גינזבורג: שניהם אותו דבר.
איתן גינזבורג: אחד זה המנגנון, אחד זה האופן שבו מגדילים תקציב.
טליה ארפי: התכנית כוללת תשלום מענק אוניברסאלי בסך 750 שקלים.